joelniklaus/EU_Wikipedias huggingface dataset:
Hydrogenácia

Hydrogenácia je dej, pri ktorom nenasýtená zlúčenina viaže vodík a mení sa na zlúčeninu nasýtenú.

Proces sa zvyčajne využívá k redukcii, alebo saturácii (nasýteniu) organických zlúčenín. Typicky sa jedná o pridanie dvojice vodíkových atómov k molekule. Pri reakcii sa využívajú katalyzátory; nekatalyzovanú hydrogenáciu je možné vykonať len pri veľmi vysokých teplotách. Vodík sa pridáva do dvojitých a trojitých väzieb v uhľovodíkoch.
Ilustratívnym príkladom hydrogenačnej reakcie je pridanie vodíka ku kyseline maleínovej, kedy vzniká kyselina jantarová (viď obrázok). 

Hydrogenácia má veľké využitie v petrochemickom, farmaceutickom a potravinárskom priemysle. Hydrogenáciou nenasýtených tukov vznikajú tuky nasýtené a v niektorých prípadoch trans-tuky.

Referencie

Literatúra 
 
 Davies, R. R.; Hodgson, H. H. J. Chem. Soc. 1943, 281. Leggether, B. E.; Brown, R. K. Can. J. Chem. 1960, 38, 2363. Kuhn, L. P. J. Am. Chem. Soc. 1951, 73, 1510.

Zdroj 

Chemický dej
Eliminácia

Eliminácia (z lat. eliminare = dať za prah, odstrániť) môže označovať:
všeobecne: odstránenie a/alebo vylúčenie niečoho z väčšieho komplexu (z dôvodu nadbytočnosti, nevhodnosti, poruchovosti a pod.)
hovorovo: odstránenie nepriateľa, konkurenta a podobne
v chémii: druh reakcie, pozri eliminácia (chémia)
v matematike: postupné vylučovanie neznámych pri riešení sústavy rovníc, pozri Gaussova eliminačná metóda
Detroit Red Wings

Detroit Red Wings je hokejový klub NHL sídliaci v Detroite, v americkom štáte Michigan.

Detroit Red Wings hrá v Atlantickej divízii Východnej konferencie. Je to jeden z najúspešnejších tímov v NHL. Je jedenásťnásobným víťazom Stanley Cupu v rokoch 1936, 1937, 1943, 1950, 1952, 1954, 1955, 1997, 1998, 2002 a 2008.

História klubu 
Klub bol založený v roku 1926 ako Detroit Cougars a väčšina hráčov doň vtedy prestúpila zo zaniknutého kanadského klubu Victoria Cougars. Zlatá éra tímu Red Wings sa datuje do začiatku 50. rokov, kedy dokázali v rozpätí šiestich rokov získať hráči Červených krídiel štyrikrát Stanleyho pohár. Vodcovskou osobnosťou bol kanadský hokejista Gordie Howe, ktorý ovládol svojími výkonmi celú Národnú hokejovú ligu. 

V roku 1983 si klub vybral v drafte Steva Yzermana, ktorý sa neskôr stal najmladším kapitánom v NHL a vodcom tímu.
Detroit vyhral 11-krát Stanley cup.

Súčasný káder 
<small>Stav k sezóne 2022-23

Iné projekty

Referencie

Externé odkazy 
 Oficiálna stránka Detroit Red Wings 

 
Hokejové kluby NHL
Hokejové kluby USA
Šport v Detroite
Chemický dej

Chemický dej je dej, pri ktorom sa menia látky na iné látky a mení sa aj zloženie a štruktúra chemického jedinca. Pri chemickom deji nastávajú zmeny vo väzbách stavebných častíc látok. Najčastejším prípadom chemického deja je chemická reakcia. Chemický dej je napríklad fotosyntéza, dýchanie, hnitie jablka, horenie, hrdzavenie, varenie, pečenie, karamelizovanie, atď...
podstata chemického deja spočíva v tom, že produkt má na jeho konci menšiu celkovú energiu ako reaktanty - je stabilnejší
 inak: chemická reakcia                                                     
 reakcia je dej [ chemickou rovnicou zapisujeme chemicky dej (__ + __ → ___) ]
 premena látok z jednej na inú
 je to zánik starých väzieb a vznik nových
 preskupovanie atómov
 Lavoisier: zákon zachovania hmotnosti

Chemické rovnice

Chemickými rovnicami sa zapisujú chemické reakcie. V chemickej rovnici sú reaktanty a produkty oddelené šípkami a zapísané chemickými vzorcami. Celkový počet atómov jednotlivých prvkov v reaktantoch musí byť rovnaký ako celkový počet atómov jednotlivých prvkov v produktoch.
Yildun

Yildun alebo Delta Ursae Minoris (δ UMi / δ Ursae Minoris) je hviezda v súhvezdí Malá medvedica.

Bayerove objekty
Súhvezdie Malá medvedica
Biele hviezdy hlavnej postupnosti
6789
Brandon Bochenski

Brandon Bochenski (* 4. apríl 1982, Blaine, Minnesota, USA) je americký hokejista hokejista, v súčasnosti hráč klubu NHL Tampa Bay Lightning.

Klubový hokej 
Brandon Bochenski je útočník hrajúci na pravom krídle. V úvodnom drafte NHL v roku 2001 ho vybral klub Ottawa Senators v siedmom kole ako 223. v poradí. V NHL začal hrať v sezóne 2005/06 za Ottawu Senators so zmluvou s ročným príjmom 602 tisíc dolárov. Momentálne hrá za tím Barys Astana.

3. februára 2007 prestúpil do klubu Boston Bruins. V priebehu sezóny 2007/2008 bol vymenený do Anaheim Ducks za Shane Hnidy a v tej istej sezóne ho Ducks vymenili do Nashville Predators. Ako voľný hráč v lete 2008 podpísal zmluvu s Tampa Bay Lightning.

Míľniky 
 5. október 2005 – 1. zápas v NHL: Toronto Maple Leafs – Ottawa Senators 2:3 po predĺžení
 8. október 2005 – 1. bod v NHL: za asistenciu v zápase Ottawa Senators – Buffalo Sabres 5:0
 15. október 2005 – 1. gól v NHL: Ottawa Senators – Boston Bruins 5:1

Klubové štatistiky

Reprezentácia
Tréner Mike Sullivan ho nominoval na Majstrovstvá sveta 2007 v Rusku. USA skončili 5. po štvrťfinálovej prehre s Fínskom 4:5 po samostatných nájazdoch

Externé odkazy 
 
 

Hokejisti USA
Účastníci MS v hokeji 2007
Hráči Ottawa Senators
Hráči Chicago Blackhawks
Hráči Boston Bruins
Hráči Tampa Bay Lightning
Osobnosti z Minnesoty
Oreské (okres Skalica)

Oreské je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol sv. Medarda, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty z rokov 1915-1919. Stojí na mieste staršej kaplnky. Súčasťou interiéru je oltár s obrazom sv. Madarda od F. Štáblu z roku 1909. Zariadenie kastola pochádza z doby jeho vzniku. Fasády kostola sú členené opornými piliermi a oknami ukončenými lomeným oblúkom so šambránami. Korunná rímsa je dekorovaná vlysom s motívom lomeného oblúka. Veža lemovaná opornými piliermi a lizénami je ukončená ihlancovou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Karol Kučera

Karol Kučera (* 4. marec 1974, Bratislava) je bývalý slovenský profesionálny tenista, dlhoročný reprezentant v Davis Cupe a politik. Finálová účasť v tejto súťaži v roku 2005 znamenala jeho rozlúčku s profesionálnym tenisom. Väčšina tenisových fanúšikov predpokladala, že v rozhodujúcom piatom zápase proti Mariovi Ančičovi nahradí Karola Becka obvineného z dopingu práve on, nehrajúci kapitán Miloslav Mečíř sa však intuitívne rozhodol pre Michala Mertiňáka, ktorý neuspel. Jeho najvyššie umiestnenie v ATP Entry Ranking bolo 6. miesto, ktoré dosiahol 14. septembra 1998. 

V parlamentných voľbách 2020 kandidoval zo 6. miesta na kandidátke strany OBYČAJNÍ ĽUDIA a nezávislé osobnosti. Vo voľbách získal 14 916 preferenčných hlasov a od 20. marca 2020 je poslancom Národnej rady Slovenskej republiky. 4. júna 2020 bol vymenovaný do funkcie splnomocnenca vlády Slovenskej republiky pre mládež a šport.

Finálové účasti na turnajoch ATP (16)

Dvojhra – výhry (6)

Dvojhra – prehry (6)

Štvorhra – prehry (4)

Ocenenia 
V roku 2006 mu prezident Ivan Gašparovič udelil štátne vyznamenanie Rad Ľudovíta Štúra II. triedy.

Referencie

Externé odkazy 

 Karol Kučera – poslanecký profil na stránke Národnej rady SR
 Karol Kučera – profil na stránke OĽaNO

Narodenia v 1974
Slovenskí olympionici
Slovenskí tenisti
Osobnosti z Bratislavy
Víťazi Hopmanovho pohára
Tenisti na Letných olympijských hrách 1996
Tenisti na Letných olympijských hrách 2000
Tenisti na Letných olympijských hrách 2004
Poslanci NR SR (2020 – 2024)
Držitelia Radu Ľudovíta Štúra II. triedy
Lincolnshire (grófstvo)

Lincolnshire (skrátene Lincs) je nemetropolitné, ceremoniálne a tradičné grófstvo v Anglicku.

Grófstva v Anglicku
East Midlands
Nottinghamshire

Nottinghamshire (skrátene Notts) je nemetropolitné, ceremoniálne a tradičné grófstvo v Anglicku.

Grófstva v Anglicku
East Midlands
Staffordshire

Staffordshire (skrátene Staffs) je nemetropolitné, ceremoniálne a tradičné grófstvo v Anglicku.

Grófstva v Anglicku
Bournemouth

Bournemouth je prímorské rekreačné sídlo a zároveň administratívny jednostupňový celok (formálne aj okres typu borough) v Anglicku.

Iné projekty 

Grófstva v Anglicku
Bristol

Bristol môže označovať:
mesto Bristol (City of Bristol) v Anglicku, pozri Bristol (mesto v Anglicku)
mestá, obce a counties v USA: 
Bristol (Connecticut)
Bristol (Florida)
Bristol (Illinois)
Bristol (Indiana)
Bristol (Maine)
Bristol (Maryland)
Bristol (New Hampshire)
Bristol (New York)
South Bristol (New York)
Bristol (Pensylvánia)
Bristol (Rhode Island)
Bristol (Južná Dakota)
Bristol (Tennessee)
Bristol (Vermont)
Bristol (Virgínia)
Bristol (Wisconsin) (je ich viacero)
Bristol (Dane County, Wisconsin)
Bristol (Kenosha County, Wisconsin)
Bristol Township (Minnesota)
Bristol Township (Pensylvánia)
Bristol County (Massachusetts)
Bristol County (Rhode Island)
v Kanade:
Bristol (Quebec)
Bristol (New Brunswick)
Bristol (ostrov) v ostrovoch Južná Georgia a Sandwichove ostrovy
biely kartónový papier na kreslenie nazývaný aj bristolský kartón, pozri bristolský kartón
druh hrnčiarskeho tovaru vyrábaný v Bristole
typ glazúry
loď HMS Bristol z triedy "Bristol"
sieť obchodov s lacnými topánkami a oblečením v Holandsku

Pozri aj:
Bristolský záliv (na Aljaške)
Bristolské vrchy (Bristol Mountains), pohorie v Kalifornii v San Bernardine, asi 40 míľ južne od Bakeru
bristolský diamant, druh krištáľu
Bristol cream alebo Bristol milk, druh sherry
Bristol Motor Speedway, diaľnica v Bristole v Tennessee
Bristol Renaissance Faire, zábavný tematický park pri Bristole vo Wisconsine
firmy pôvodom z Bristolu:
Bristol Aeroplane Company 
Bristol Cars
Bristol Commercial Vehicles
Bristol Siddeley
Brighton and Hove

Brighton & Hove je jednostupňový celok s postavením mesta (City) v Anglicku. 

Mestá v Anglicku
Okresy v Anglicku
Sheliak

Sheliak alebo Beta Lyrae (β Lyr / β Lyrae) je viacnásobná hviezda v súhvezdí Lýra.

Názov pochádza z arabského Sulahfá = korytnačka, lýra z korytnačieho panciera. Je to zákrytová premenná polodotyková viacnásobná hviezda. V malom ďalekohľade možno vidieť jej modravého vizuálneho sprievodcu, ktorý má jasnosť 7,8 mag. V skutočnosti leží tento sprievodca od Sheliaku veľmi ďaleko. Samotný Sheliak je veľmi tesnou dvojhviezdou, ktorú nerozlíšia žiadne ďalekohľady. Je to zákrytová premenná typu W Serpentis, no niekedy sa označuje ako prototyp premenných hviezd typu Sheliak. Mení svoju jasnosť medzi 3,4 a 4,3 mag. s periódou 12,91 dňa. V rámci tejto periódy sa vyskytuje sekundárne minimum, pri ktorom jasnosť poklesne o 0,4 mag. Hlavná zložka je obor spektrálnej triedy B9, druhá zložka má spektrálny typ A8. Obe hviezdy svojím vzájomným gravitačným pôsobením vytvárajú spoločný plynový obal, ktorý ich obklopuje a rozpína sa. Vzniká únikom prúdu plazmy z obra. Sheliak je veľmi žeravá hviezda, takže sa v spektre prejavuje širokými emisnými čiarami, ktorých intenzita sa počas svetelných hviezd dvojhviezdy len nepatrne mení. Obal sa rozpína rýchlosťou 75 km/s. Zmeny jej jasnosti sa dajú ľahko pozorovať voľným okom. Vhodné porovnávacie hviezdy sú Sulafat (magnitúda 3,24) a kappa Lyrae (4,33).

Súhvezdie Lýra
Bayerove objekty
Dvojhviezdy
Zákrytové premenné hviezdy
Štruktúrny vzorec

Štruktúrny vzorec vyjadruje počet atómov jednotlivých prvkov a ich usporiadanie v molekule. Väzby medzi atómami sa značia spojovacími čiarami (rozvinutý štruktúrny vzorec). Ak sú vyznačené spojovacími čiarami iba väzby medzi význačnými skupinami atómov, ide o racionálne vzorce. Každá spojovacia čiara medzi atómami znamená spoločný elektrónový pár sprostredkujúci väzbu (väzbový molekulový orbitál).

Pozri aj 
 Chemický vzorec

Externé odkazy

 príklady vzorcov
 príklady vzorcov

Chemická štruktúra
Maurícius (svätec)

Svätý Maurícius († 209, Agaunum) bol veliteľ legendárnej rímskej tébskej légie v 3. storočí.

Podľa kresťanskej tradície táto légia úplne tvorená kresťanmi bola povolaná z egyptských Téb na územie dnešného Švajčiarska na pomoc cisárovi Maximianovi. Légia bojovala udatne, ale odmietla splniť Maximianov rozkaz, ktorým prikázal týrať miestnych kresťanov. Maximianus prikázal za trest popraviť každého desiateho člena légie. Keď aj po tomto treste vojaci povzbudzovaní Mauríciom odmietli jeho rozkaz, prikázal druhýkrát popraviť každého desiateho. Keďže ani tento trest neprinútil légiu k poslušnosti, prikázal Maximianus popraviť všetkých jej zostávajúcich 6 600 členov. Táto udalosť sa odohrala v dnešnom Švajčiarsku, na mieste nazývanom Agaunum, teraz Saint Maurice-en-Valais. 

Podľa svätého Maurícia boli napríklad pomenované mesto St. Moritz vo Švajčiarsku, alebo ostrov Maurícius v Indickom oceáne.

Iné projekty 

Svätci
Úmrtia v 209
Tábor padlých žien

Tábor padlých žien (angl. The Camp of Fallen Women) slovenský film natočený podľa rovnomenného románu Antona Baláža.

Príbeh z roku 1949 odohravajúci sa v tábore určenom na prevýchovu bratislavských prostitútok.

 Architekt: Milan Ferenčík
 Návrhy kostýmov: Peter Čanecký
 Strih: Ladislav Halama
 Vedúci výroby: Luboš Zaťka
 Exteriéry: Bratislava, Malacky

Externé odkazy 

Slovenské filmy
Filmy podľa názvu
Filmy z 1997
Juraj Kukura

Juraj Kukura (* 15. marec 1947, Prešov) je slovenský herec.

Po ukončení stavebnej priemyslovky v Bratislave vyštudoval herectvo na VŠMU (1973). Začínal v Divadle na Korze, neskôr na Novej scéne (1971 – 1976). V rokoch 1976 – 1984 pôsobil v Činohre SND v Bratislave, až kým neodišiel do Nemecka. Zo začiatku účinkoval v mníchovskom divadle Kammerspiele, neskôr v Bazileji, Bonne a od roku 1985 v Schauspielhause v Hamburgu, kde dodnes žije. V roku 2002 sa stal riaditeľom bratislavského Divadla Aréna. Je ženatý a má jedného syna. 

V Nemecku patrí k obľúbeným divadelným a televíznym hercom. Hral v niekoľkých dieloch seriálu Miesto činu, v seriáloch Via Mala, Hotel Raj a Helicops.

Ocenenia 
Za postavu Martina v Koze bol ocenený cenou Dosky 2004 za najlepší mužský herecký výkon. Za hlavnú rolu v inscenácii pražského Činoherného klubu Bratři Karamazovi získal prestížnu cenu Divadelních novin za najlepší herecký výkon sezóny 2014/2015, ktorá sa udeľuje v rámci všetkých divadelných žánrov. Za postavu Fjodora Karamazova bol nominovaný na výročnú Cenu Thálie českej Hereckej asociácie a na Cenu divadelnej kritiky 2015, udeľovanej renomovaným českým časopisom Svět a divadlo. Roku 2017 prevzal z rúk českého prezidenta Miloša Zemana štátne vyznamenanie, medailu Za zásluhy.

Filmografia 
 1968: Zbehovia a pútnici (hrebenár)
 1968: Traja svedkovia (pansláv)
 1970: Eden a potom (Boris)
 1971: Zlozor (Slávo)
 1972: Javor a Juliana (hudec)
 1972: Letokruhy (Vavro)
 1973: Deň slnovratu (Pavol)
 1974: Do zbrane, kuruci! (Hamzík)
 1974: Trofej neznámeho strelca (Šaľo)
 1976: Jeden stříbrný (Pitoňák)
 1976: Koncert pre pozostalých (Peter Korta)
 1976: Vojaci slobody (Blanche)
 1977: Stíny horkého léta (Ondřej Baran)
 1978: Deváté srdce (gróf Aldobrandini)
 1978: Krutá ľúbosť (Jašek)
 1979: Božská Ema (Viktor)
 1979: Postavení mimo hru (Jindřich Vacula)
 1980: Trhák (Lenský)
 1980: Človek nikdy nevie (Valentine)
 1981: Člny proti prúdu (Rudo Samek)
 1982: Přeludy pouště (správca)
 1982: Soľ nad zlato (kráľ Norbert)
 1982: Tušenie (Fero Ušiak)
 1983: Die wilden Fünfziger [Divoké päťdesiate roky – TV], r. Peter Zadek, SRN (Jakob)
 1992: Lepšie byť bohatý a zdravý ako chudobný a chorý (Robert)
 1992: Otto – Der Liebesfilm [Otto – film o láske], r. Bernd Eilert, Otto Waalkes, NSR (dr. Beierle)
 1995: Jak chutná smrt (Karel Kainar)
 1996: Workaholic [Závislá na práci], r. Sharon von Wietersheim, NSR (Cedrik)
 1997: Tábor padlých žien (Dr. Zigmund)
 2000: Apokalypse 99 – Anatomie eines Amokläufers [Apokalypsa 99 – Anatómia besného vraha], r. Dmitri Astrakhan, NSR 
 2000: Sokoliar Tomáš (hradný pán Balador)
 2001: Das Sams, r. Ben Verbong, NSR (vrchný)
 2010: Dokonalý svet

Dabing 
 1969: Miazgovci (Záviš)

Iné projekty

Externé odkazy 
 
 
 

Slovenskí dabingoví herci
Slovenskí divadelní herci
Slovenskí filmoví herci
Slovenskí televízni herci
Česko-slovenskí zaslúžilí umelci
Absolventi Vysokej školy múzických umení
Osobnosti z Prešova
Držitelia Krištáľového krídla
Bartolomej (apoštol)

Svätý Bartolomej, nazývaný tiež Natanael, (žil asi začiatkom 1. stor. v galilejskej Káne) bol jedným z dvanástich apoštolov Ježiša Krista. Pravdepodobne pochádzal z rodiny roľníka o čom svedčí jeho plné meno. V aramejčine znelo Natanael Bar-Tolmai, pričom hebrejské „bar tolmai“ znamená oráčov syn.

V evanjeliách podľa Matúša, Marka a Lukáša sa Bartolomej spomína vždy s Filipom. Ani v jednom z týchto troch evanjelií sa však v súvislosti s Bartolomejom nevyskytuje pomenovanie Natanael. Naproti tomu v Jánovom evanjeliu je zasa nazývaný Natanaelom a ani raz Bartolomejom.

Celkovo možno povedať, že z hľadiska verejného účinkovania, zachyteného v Novom zákone, zohral nie veľmi dôležitú úlohu. Jeho meno sa vyskytuje iba v zozname apoštolov a ako svedok Ježišovho nanebovstúpenia po zmŕtvychvstaní. 

Medzi apoštolov sa dostal Filipovou zásluhou. O prvom stretnutí Ježiša Krista s Bartolomejom hovorí šesť veršov prvej kapitoly Jánovho evanjelia:

Podľa legiend po Kristovom nanebovstúpení účinkoval na Strednom východe, od Malej Ázie až po Indiu; správy o jeho pôsobení sa objavili dokonca v Etiópii. Zomrel pravdepodobne v Arménsku kam priniesol kresťanstvo. Pohanských obyvateľov krajiny si pohneval šírením viery, uzdravovaním chorých a „posadnutých“, za čo bol umučený. Podľa tradície ho vraj zaživa stiahli z kože a potom ukrižovali dolu hlavou. Táto hrozná smrť je dôvodom, prečo je patrónov garbiarov.

V 10. storočí sa jeho ostatky dostali do Ríma a boli uložené v kostole San Bartolomeo all'Isola. Neskôr, v roku 1238, sa Bartolomejova lebka dostala do Frankfurtu nad Mohanom, kde je uložená v svätcovi zasvätenej katedrále. Inú svätcovu relikviu, rameno, vlastní Canterburská katedrála.

Utrpenie svätého Bartolomeja našlo svoj odraz i v dielach výtvarných umelcov. Zrejme najznámejším z nich je Michelangelov Bartolomej na freske Posledného súdu v Sixtínskej kaplnke ako postava so stiahnutou vlastnou kožou v ľavej ruke (a s umelcovou podobizňou). 

Bartolomejovi je po celej Európe zasvätených množstvo kostolov a chrámov (na Slovensku napr. v Čadci, Prievidzi, Košiciach, v Česku napr. majestátna gotická katedrála v Plzni).

Iné projekty

Zdroje 
 "Dňa 11. júna : Svätý apoštol Bartolomej." In: Andrej Josafát Gregor Truch: Život svätých : Duchovné čítanie pre slovenských gréckokatolíckych veriacich na každý deň kalendárneho roka. Preklad a úprava: Michal Čarný. Prešov : Vydavateľstvo Michala Vaška, 2003, s. 306-307. ISBN 80-7165-381-0
 Bartolomej, apoštol : 11. jún, 25. august." In: Antonín Čížek: Synaxár : Životy svätých. Prešov : Spolok biskupa Petra Pavla Gojdiča, 1998, s. 259. ISBN 80-967341-1-3
 Sl. Ravik, O světcích a patronech, Levné knihy KMa, Praha, 2006, ISBN 80-7309-343-X
 R. P. Nettelhorst, 100 postáv z Biblie, Slovart, Bratislava, 2008, ISBN 978-80-8085-619-9

Biblické postavy
Apoštoli
Izraelskí katolícki svätci
Izraelskí pravoslávni svätci
Mučeníci
Popravení ukrižovaním
Osobnosti na čadských poštových známkach
Bunkový cyklus

Bunkový cyklus je cyklický sled udalostí v eukaryotickej bunke medzi dvomi bunkovými deleniami.

Fázy bunkového cyklu 

Cyklus sa skladá z niekoľkých fáz.

Fázy bunkového cyklu sú:
 interfáza (I)
 G0 fáza je obdobie bunkového cyklu, kedy sú bunky v stave pokoja.
 G1 fáza je prvá fáza rastu (označuje sa tiež aj Gap 1).
 S fáza, počas tejto fázy dochádza k replikácii DNA, písmeno S znamená „syntézu“.
 G2 fáza je druhá rastová fáza, je to zároveň prípravná fáza pre vstup do mitózy (Gap 2).
 M fáza alebo mitóza a cytokinéza je rozdelenie buniek na dve dcérske bunky.

V bunke existujú mnohé dohľadové systémy, ktoré napríklad monitorujú poškodenie DNA alebo neschopnosť dokončiť kritické procesy. Tieto „kontrolné stanoviská“ môžu zablokovať ďalší postup fázami bunkového cyklu ak nie su splnené určité podmineky. Napríklad existuje kontrolný mechanizmus, ktorý kontroluje replikáciu DNA a zabraňuje vstupu bunky do fázy mitózy pred tým ako je celá replikácia dokončená. Podobne aj vretienkový kontrolný bod blokuje prechod z metafázy do anafázy v priebehu mitózy ak nie sú všetky chromozómy pripojené k mitotickému (deliacemu) vretienku.

Ak tento systém zachytí problém, tak vyšle množstvo signálnych molekúl, ktoré dávajú povel na zastavenie delenia. Tieto signály rozhodujú aj o tom, či bunka poškodenie opraví alebo začne proces programovanej bunkovej smrti inak tiež apoptózy. Programovaná smrť bunky zaistuje, že sa poškodená bunka ďalej nemnoží a nerozširuje sa. Napríklad proteín p53 dostáva signály zapríčinené poškodením DNA, stimuluje tvorbu inhibičných proteínov, ktoré zastavia replikačný proces. Bez správnej funkcie p53, by sa hromadili poruchy DNA. Priamym dôsledkom je progresia poškodeného génu do štádia nádoru. Dnes je známe množstvo nádorového bujenia vrátane niektorých nádorov prsníka a hrubého čreva, ktoré sú združené s defektom v p53.

Niektoré bunky ako napríklad neuróny, sa nikdy nedelia a ostávajú v G0 fáze. Aj keď posledné výskumy ukazujú, že neuróny, v ktorých prebieha bunková smrť sa môžu vrátiť do bunkového cyklu. Pridanie inhibítorov bunkového cyklu môže zabrániť apoptóze.

Regulácia bunkového cyklu 
Bunkový cyklus regulujú cyklíny a cyklín-dependentné kinázy. Leland H. Hartwell, R. Timothy Hunt a Paul M. Nurse dostali v roku 2001 Nobelovu cenu za objav týchto regulačných molekúl.

Externé odkazy 
 Bunkový cyklus - The Virtual Library of Biochemistry and Cell Biology (en)

Bunka
Divadelná sezóna

Divadelná sezóna je prevádzkové obdobie divadla, ktoré vychádza z existencie divadelných prázdnin v letných mesiacoch. Divadelná sezóna začína v septembri a končí v júni nasledujúceho roka a teda sa nekryje s kalendárnym ani fiškálnym rokom. Divadelné prázdniny nie sú totožné s dovolenkou divadelných pracovníkov, keďže divadelná prevádzka sa zväčša začína už v polovici augusta, sériou tzv. oprašovacích skúšok.

Sezóna
Divadlo (organizácia)

Divadlo možno chápať nielen ako samotné divadelné umenie alebo ako budovu, ale aj ako organizáciu, ktorá formálne zastrešuje divadelnú prevádzku.

Štruktúra divadelnej prevádzky a jej zložky 
Členenie štruktúry divadelnej prevádzky závisí najmä od cieľov, funkcií a zamerania divadla, od charakteru a špecifickosti činností, ekonomických možností, počtu zamestnancov, pôsobiska, vybavenia a ďalších faktorov. Preto je nasledujúci model organizácie prezentovaný ako ideálny model organizačnej štruktúry jednozložkového divadla, pretože v divadelnej praxi, čo divadlo, to iný model organizácie.

Riaditeľ 
Na čele divadla stojí jeho riaditeľ, ktorý má k dispozícii svoj aparát – sekretariát, tlačový tajomník a ďalších pracovníkov zo sekcie Public Relations (PR).

Umelecký úsek 
 na jeho čele je: umelecký šéf
 tajomník umeleckej prevádzky: Jeho úlohou je vytvárať denné, týždenné a mesačné plány; zosúladiť skúšky a predstavenia hercom a pod. 
 režisér
 dramaturg
 choreograf
 dirigent
 scénograf
 herci, speváci a tanečníci
 korepetítor 
 asistenti (réžie, choreografie a dirigenta)
 inšpicient
 šepkár

Umelecko-technická prevádzka 
 na jej čele je: šéf umelecko-technickej prevádzky alebo technický namestník
 Javisková prevádzka: Javisková prevádzka zabezpečuje hladký priebeh večerného predstavenia. Na jej čele stojí šéf javiskovej prevádzky. 
 javisková stavba (stavač scénických dekorácií)
 zvukár
 osvetľovač
 maskér
 garderobiér
 rekvizitár
 Umelecko-dekoračné dielne: Dielne zabezpečujú výrobu dekorácie – kulís a rekvizít. Vedie ich šéf výroby. 
 rozkresľovač: Vytvára presné nákresy podľa návrhov scénografa. 
 zámočník
 stolár
 maliar
 čalúnik
 kašírovač
 evidencia skladu a transport
 Kostýmové dielne: Zabezpečujú výrobu kostýmov, parochní a ostatných doplnkov, podľa návrhov kostýmového výtvarníka. 
 inšpektor kostýmovej výroby: Rozkresľuje strihy a dozerá na výrobu. 
 pánsky krajčír
 dámsky krajčír
 vlásenkár
 evidencia skladu

Ekonomicko-správna prevádzka 
 na jej čele je: hlavný ekonóm alebo správny riaditeľ. 
 personalistka a mzdy
 účtareň (mzdová, finančná, materiálová a evidencia majetku)
 obchodné oddelenie
 pokladňa: zabezpečujúca predaj lístkov
 marketing a public relations
 inšpektor hľadiska a hľadiskový personál
 správa budov a majetku

Významné divadlá doma i vo svete 
 Slovensko (pre kompletný zoznam slovenských divadiel pozrite sem)
 Slovenské národné divadlo v Bratislave
 Štátne divadlo Košice
 Štátna opera v Banskej Bystrici
 Divadlo Jána Palárika v Trnave
 Divadlo Andreja Bagara v Nitre
 Slovenské komorné divadlo v Martine
 Divadlo Jonáša Záborského v Prešove
 Spišské divadlo v Spišskej Novej Vsi

 Česko
 Národní divadlo v Prahe
 Národní divadlo Brno
 Národní divadlo moravsko-slezské v Ostrave

 Rakúsko a Nemecko
 Burgtheater vo Viedni
 Theater an der Wien
 Berliner Enseamble v Berlíne
 Deutsches Theater v Berlíne
 Münchner Kammerspielle v Mníchove

 Francúzsko
 Ódeon v Paríži
 Comédie Française v Paríži

 Rusko
 Boľšoj teatr v Moskve
 Moskovské umelecké akademické divadlo (MCHAT) v Moskve

Pozri aj 
 divadelná inscenácia
 divadelná sezóna
Štefan Markuš

Štefan Markuš (* 7. máj 1936, Nyíregyháza) je slovenský vedec a politik. Predseda Slovenského helsinského výboru (SHV), hovorca Fóra inteligencie Slovenska (FIS), člen výboru Slovenskej asociácie Rímskeho klubu (SARK), člen Helsinského občianskeho zhromaždenia (HCA). Od roku 1998 do leta 2002 bol veľvyslancom SR v Maďarsku.

Život 
Rodina Štefana Markuša sa spolu s ďalšími slovenskými rodinami z okolia Nyíregyházy prisťahovala do Hornej Seče v apríli 1947 v rámci výmeny obyvateľstva na miesta 47 rodín maďarskej národnosti, ktoré boli predtým násilne vysťahované do Maďarska. 

Štefan Markuš v roku 1956 maturoval na Priemyselnej škole strojníckej v Bratislave. Po absolvovaní Fakulty technickej a jadrovej fyziky v Prahe pracoval dva roky na Odbornom učilišti (OU) Závodov S. M. Kirova v Tlmačoch. Od roku 1962 pôsobil jeden rok v Štátnom výskumnom ústave drevárskom (ŠVÚD) ako inžinier - asistent.

V Ústave mechaniky strojov Slovenskej akadémie vied v Bratislave pôsobil do roku 1967 ako interný ašpirant. Od roku 1967 po získaní vedeckej hodnosti CSc. a v roku 1984 DrSC. pôsobil do roku 1995 v Ústave materiálov a mechaniky strojov SAV ako vedecký pracovník, neskôr ako riaditeľ. 

Vydal tri monografie, viac ako 80 publikovaných príspevkov a tri vynálezy. V roku 2003 mu vo vydavateľstve Veda vyšla kniha s názvom „Maďari pod lupou“. Nikdy nebol členom žiadnej politickej strany. 

Štefan Markuš je bratom Jozefa Markuša, predsedu Matice Slovenskej, o ktorého činnosti sa však vyjadruje značne kriticky.

Kandidáti na prezidenta Slovenskej republiky (1998)
Pracovníci Slovenskej akadémie vied
Riaditelia ústavov Slovenskej akadémie vied
Veľvyslanci Slovenska v Maďarsku
Henrieta Nagyová

Henrieta Nagyová (* 15. december 1978, Nové Zámky) je bývalá slovenská tenistka. Do profesionálneho tenisu vstúpila v roku 1994 a najvyššie dosiahla 21. miesto v rebríčku WTA (17. september 2001). V roku 2000 bola účastníčkou OH v Sydney.

Tituly (9) 
 Varšava, 1996
 Pattaya City, 1997
 Sopot, 1998
 Istanbul, 1998 
 Prostějov, 1999
 Varšava, 2000
 Palermo, 2000
 Kuala Lumpur, 2000
 Pattaya City, 2003

Tituly vo štvorhre (4) 
 Kuala Lumpur (spolu so Sylviou Plischkeovou), (1997) 
 Bol (spolu s Laurou Montalvovou), (1997)
 Bratislava (spolu s Majou Matevžičovou), (2002) 
 Varšava (spolu s Jelenou Kostanićovou), (2002)

Externé odkazy 

Henrieta Nagyova official website

Slovenskí olympionici
Slovenskí tenisti
Osobnosti z Nových Zámkov
Tenisti na Letných olympijských hrách 2000
Armáda

Armáda môže byť:
 všetky ozbrojené (vojenské) sily štátu, niekedy však bez vojnového námorníctva, pozri ozbrojené sily
 časť (súhrn) ozbrojených (vojenských) síl štátu určená na priame vedenie bojovej činnosti v čase vojny, pozri ozbrojené sily
 časť ozbrojených síl štátu rozvinutých na bojisku
 v niektorých krajinách časť ozbrojených síl určených na pozemný boj, pozemné vojsko, pozri pozemné vojsko
 operačný zväzok vojsk (väčší ako armádny zbor, ale menší ako armádna skupina) zložený z niekoľkých zborov alebo divízií jedného druhu vojsk (napr. tanková armáda, výsadková armáda) alebo rôznych druhov vojsk (vševojsková armáda), pozri armáda (vojenská jednotka)
 expresívne: veľké množstvo (najmä ľudí), veľký zástup, zástupy (napr. armáda nezamestnaných, armáda mravcov)

Pozri aj 
 armada
 Armáda spásy
 armádny zbor
 vojsko

Poznámky

Referencie
Karina Habšudová

Karina Habšudová (* 2. august 1973, Bojnice) je bývalá slovenská profesionálna tenistka. 

V roku 1998 v Austrálii vyhrala spolu s Karolom Kučerom pre Slovensko Hopmanov pohár. Reprezentovala Slovensko na olympijských hrách v Atlante roku 1996 a v Sydney roku 2000.

Tituly (1)
 Pörtschach, 1999

Tituly vo štvorhre (6)
 Karlovy Vary (spolu s Helenou Sukovou), (1996) 
 Praha (spolu s Ruxandrou Dragomirovou), (1997)
 Varšava (spolu s Oľgou Luginovou), (1998) 
 Praha (spolu so Silviou Farinovou), (1998)
 Pörtschach (spolu so Silviou Farinovou), (1999) 
 Bratislava (spolu s Danielou Hantuchovou), (2000)

Pohár Federácie (FED Cup)
Karina Habšudová reprezentovala tím Slovenska v 21 zápasoch Pohára federácie s bilanciou 18-9 v dvojhre a 8-5 vo štvorhre, naposledy v roku 2001.

Výsledky na grandslamových turnajoch

Externé odkazy

Slovenskí tenisti
Sieň slávy slovenského tenisu
Víťazi Hopmanovho pohára
Osobnosti z Bojníc
Tenisti na Letných olympijských hrách 1996
Tenisti na Letných olympijských hrách 2000
The Beatmen

The Beatmen bola slovenská hudobná skupina, ktorá vznikla koncom roku 1964. 

Skupina sa v roku 1965 predstavila dvomi koncertmi v pražskom Divadle Spejbla a Hurvínka na Vinohradoch a v máji toho istého roku hrala v Prahe v divadle Rokoko,  v Lucerně, v PKO, predtým  nikdy nehrali pred toľkým obecenstvom, len v menších priestoroch, ako je Divadlo za rampami a hlavne Astorka. 

V roku 1966 na jar mali koncert v Mníchove, v Kunstmuseum München ako jedna z prvých skupin z východného bloku na Západe. Ďalším úspechom skupiny bolo účinkovanie na koncerte Manfreda Manna v bratislavskej Športovej hale ako predkapela tiež na jar 1966. V lete 1966 sa skupina rozišla s Dežom Ursinym a ostatní členovia odišli hrať do západného Nemecka a pridal sa k ním ako sólo gitarista Juraj ″Georgie″ Eperješi (Peter Petro sa vrátil do ČSR a nahradil ho Arn Biller).  

The Beatmen bola prvá skupina Deža Ursinyho, hrajúca piesne, ktoré boli, ako bolo vtedy módou, podobné tým od Beatles. Niektoré piesne boli prebraté od Beatles a niektoré sa aj zachovali.

Zloženie skupiny 
 Dežo Ursiny – spev, sólová gitara 
 Miroslav Bedrik – spev, sprievodná gitara 
 Marián Bednár – spev, basová gitara, vokál 
 Peter Petro – bicie, vokál
Juraj ″Georgie″ Eperješi - spev, sólová gitara
Arn Biller - Bicie

Diskografia

Single 
 1965 - Break It (text – Peter Petro) / Let's Make A Summer (text Dežo Ursiny) 
 1965 - Safely Arrived (M.Bedrik – Peter Petro) / The Enchanted Lie (Miroslav Bedrik, Marián Bednár – Peter Petro) 
 1966 - Stand Up And Go / As You Love Me (Intersound) (v Nemecku)

Slovenské rockové hudobné skupiny
Hudobné skupiny z 1964
Hudobné skupiny ukončené v roku 1966
Počítačová bezpečnosť

Počítačová bezpečnosť je oblasť vedy o počítačoch, ktorá sa zaoberá odhaľovaním a eliminovaním rizík spojených s používaním počítača.

Cieľom počítačovej bezpečnosti je zabezpečiť:

 ochranu pred neoprávneným manipulovaním so zariadeniami počítačového systému,
 ochranu pred neoprávnenou manipuláciou s dátami,
 ochranu pred nelegálnou tvorbou kópií dát, 
 bezpečnú komunikáciu a prenos dát,
 bezpečné uloženie dát, 
 integritu a nepodvrhnuteľnosť dát. 

Koncepcia počítačovej bezpečnosti spočíva v troch krokoch: 

 prevencia - ochrana pred hrozbami 
 detekcia - odhalenie neoprávnenej činnosti a slabého miesta v systéme 
 náprava - odstránenie slabého miesta v systéme 

S počítačovou bezpečnosťou súvisí i vedná disciplína nazývaná kryptológia.

Bezpečnostný projekt 
Aby bola ochrana počítačového systému efektívna je potrebné vypracovať bezpečnostný projekt. Cieľom tohoto projektu je docielenie takého stavu, aby úsilie, riziko odhalenia a finančné prostriedky potrebné na narušenie bezpečnostného systému boli adekvátne v porovnaní s hodnotou, ktorú chráni bezpečnostný systém. Bezpečnostný projekt pozostáva z týchto častí:

 zabezpečenie počítačového systému
 zabezpečenie fyzického prístupu
 zabezpečenie informácií
 ekonomické a právne zabezpečenie

Zabezpečenie fyzického prístupu spočíva v zabránení prístupu nepovolaných osôb k častiam počítačového systému. Na toto zabezpečenie sa používajú bezpečnostné prvky ako pridelenie rozdielnych práv zamestnancom, elektronické zámky, poplašné zariadenia, kamerové systémy, autorizačné systémy chránené heslami, čipovými kartami a podobne, autentizačné systémy na snímanie otlačkov prstov, dlane, krvného riečiska, očnej dúhovky, rozpoznania hlasu a podobne, auditovacie systémy na sledovanie a zaznamenávanie určitých akcií zamestnancov (vstup zamestnanca do miestnosti, prihlásenie sa do systému, kopírovanie údajov…). 

Zabezpečenie počítačového systému spočíva v zabezpečení počítačového systému pred útokom hakerov, škodlivých programov (vírusy, červy, trójske kone, spyware, adware…). Do tejto časti patrí aj zaškolenie zamestnancov, aby sa správali v súlade s počítačovou bezpečnosťou a dodržiavali etiketu na sieti.

Zabezpečenie informácií spočíva v bezpečnom zálohovaní dát. Záloha dát by mala byť vytvorená tak, aby ju neohrozil útočník ani prírodná živelná pohroma (požiar, záplavy, pád lietadla…). Zálohované dáta je tiež potrebné chrániť proti neoprávnenej manipulácii použitím vhodného šifrovacieho systému.

Ekonomické a právne zabezpečenie spočíva v správnej motivácii a postihu zamestnancov.

Pozri aj 
 Počítačová kriminalita
 Malware

Iné projekty 

 
Informatika
Matej Metod Bella

Dr. Matej Metod Bella (* 7. december 1869, Kostolné† 26. november 1946, Čereňany) bol slovenský evanjelický farár, teológ, právnik a politik.

Životopis 
Jeho otec bol Ján Pravdoľub Bella a matka Anna, rod. Fábryová.

Študoval na gymnáziách v Békešskej Čabe a v Sarvaši. Teológiu študoval v Bratislave, Šoprone a Lipsku. Popri zamestnaní vyštudoval aj právo na univerzite v Budapešti, doktorát získal roku 1912.

V rokoch 18941912 pôsobil ako farár v Liptovskom Trnovci, kde v roku 1905 založil Čitateľský spolok. Vo volebnom období 19061910 bol jedným z troch slovenských poslancov v Uhorskom sneme (za Slovenskú národnú stranu). V rokoch 19111920 bol farárom v Ružomberku.

Zúčastnil sa budapeštianskych porád o vytvorení Slovenskej národnej rady. Od roku 1918 bol členom výkonného výboru SNR. V októbri 1918 sa stal signatárom Martinskej deklarácie. V rokoch 19181919 bol podpredsedom Revolučného národného zhromaždenia, predseda Slovenského klubu a referent pre zásobovanie obyvateľstva na Ministerstve s plnou mocou pre správu Slovenska.

V rokoch 19191928 bol bratislavským županom. V rokoch 19281938 predsedom Poľnohospodárskej rady pre Slovensko. Od roku 1930 bol ako funkcionár agrárnej strany zástupcom Slovenska v bankovej rade Národnej banky česko-slovenskej. Od roku 1938 žil na svojom majetku v Čereňanoch, ktorý získal v pozemkovej reforme.

Popri pastoračnej práci na Liptove sa podieľal aj na zakladaní osvetových a hospodárskych spolkov. V SNS inklinoval k agrárnemu krídlu vedenému Milanom Hodžom, v jeho intenciách pomáhal budovať slovenské družstevné hnutie. Počas ČSR príslušník agrárnej strany. Bol reprezentantom ideológie agrarizmu a čechoslovakizmu a politiky centralizmu.

Referencie

Externé odkazy 
 pôsobenie v Ružomberku
 Bella Matej Metod na nbs.sk

Slovenskí evanjelickí kňazi
Slovenskí teológovia
Slovenskí právnici
Slovenskí politici
Slovenskí bankári
Politici SNS (historickej)
Poslanci uhorského snemu
Poslanci česko-slovenského Národného zhromaždenia
Signatári Martinskej deklarácie
Osobnosti z Kostolného
Bharani

Bharani alebo 41 Arietis je hviezda v súhvezdí Baran.

Súhvezdie Baran
Flamsteedove objekty
Modrobiele trpaslíky
0838
Nottingham (Anglicko)

Nottingham je anglické mesto, administratívne aj jednostupňový celok,  a centrum grófstva Nottinghamshire v regióne East Midlands. Podľa sčítania obyvateľov v roku 2010 tu žilo 306 700 obyvateľov. Nottinghamská konurbácia (do ktorej sú započítané predmestia ležiace mimo hranice mesta a susedné mestá) má 666 358 obyvateľov (2001).

Osobnosti mesta 
 Ian Paice (* 1948) bubeník rockovej skupiny Deep Purple
 Cherie Lunghi (* 1952), herečka
 Samantha Mortonová (* 1977), herečka a filmová režisérka
 Jermaine Jenas (* 1983), futbalista
 Jake Bugg  (* 1994), britský spevák a hudobný skladateľ

Partnerské mestá 
  Gent, Belgicko, 1985
  Harare, Zimbabwe, 1981
  Karlsruhe, Nemecko, 1969
  Ľubľana, Slovinsko, 1963
  Minsk, Bielorusko, 1966
  Ningbo, Čína, 2004
  Temešvár, Rumunsko, 2008

Iné projekty

Externé odkazy 
 Oficiálna stránka

 
Okresy v Anglicku
Mestá v Anglicku
East Midlands
Univerzitné mestá v Anglicku
Someliér

Someliér (z franc. sommelier= pôvodne: vodca ťažného zvieraťa) pracuje v reštaurácii a je poradcom pre majiteľa a hosťa v oblasti ponuky vín. 

Vie poradiť hosťovi, aké víno si objednať k objednanému jedlu. Zároveň je zodpovedný za skladovanie vína a rozhoduje o tom, ktoré víno sa môže kedy degustovať.
V dobrých reštauráciách s bohatou ponukou vín je často zodpovedný za kvalitu skladovaného vína.

Ak sa niekto chce stať someliérom, je potrebné vzdelanie v oblasti gastronómie a ďalšie vzdelanie, príp. kurz someliéra. V Londýne je možnosť získať titul „Master of Wine“ až po úspešnom vykonaní náročných skúšok.
Titul „someliér“ naopak na Slovensku nie je chránený a často býva v reštauráciách zneužitý tým, že je ním označený bežný čašník alebo servírka.

Iné projekty

Externé odkazy 
 Asociácia somelierov Slovenskej republiky
 Association de la Sommellierie Internationale

 
Víno
Gastronomické povolania
Melk

Melk je dolnorakúske mesto, ktoré leží priamo na Dunaji a je vstupnou západnou bránou do Wachau, známej vinárskej oblasti. Zároveň je hlavným okresným mestom rovnomenného okresu.

Dejiny 
Prvá zmienka o Melku označeného ako Medilica v starých listinách pochádza z roku 831. Názov oblasti Medelike v stredovekej nemčine sa objavil aj v Piesni o Nibelungoch.

Leopold I. Babenbergský, markgróf ovládajúci územie dnešného juhozápadného Dolného Rakúska, v roku 976 urobil z melkského hradu svoje sídlo a jeho potomkovia ho vybavili cennými pokladmi a relikviami.

Adalbert Víťaz, markgróf Rakúska, sídlil na babenbergerskom hrade Melk, kde 26. mája 1055 zomrel. Kláštor v Melku založil v roku 1089 babenbergský markgróf Leopold II.

19. februára 1945 bol pri obci napadnutý spojeneckým letectvom konvoj 5 vozidiel s politickými väzňami transportovanými zo Slovenska do Mauthausenu. Paľbou ich palubných zbraní boli zničené 4 vozidlá. Zahynulo 24 väzňov (o.i. Ladislav Sára, Alexander Markuš, Karol Grün), ďalších 45 bolo ranených.

Iné projekty

Externé odkazy 
 Oficiálna stránka

Okresné mestá v Rakúsku
Sídla na Dunaji
Riadenie letovej prevádzky

Riadenie letovej prevádzky (angl. Air traffic control, skr. ATC) je služba poskytovaná na zemi pracovníkmi riadenia letovej prevádzky, ktorí riadia a koordinujú lietadlá na zemi i vo vzduchu. Túto činnosť vykonáva riadiaci letovej prevádzky, ktorý riadi aj pohyb po letiskových plochách a zodpovedá za plynulosť toku letovej prevádzky vo vzdušnom priestore. Na Slovensku túto činnosť vykonáva štátny podnik Letové prevádzkové služby Slovenskej republiky.

Najdôležitejším celosvetovým cieľom systémov riadenia letovej prevádzky je vzájomne oddeliť lietadlá, aby sa predošlo kolíziám, organizovať a vykonávať prúd vzdušnej premávky a poskytovať informácie a ďalšiu podporu pre pilotov, keď je potrebná. V niektorých krajinách môže riadenie letovej prevádzky hrať aj bezpečnostnú alebo obrannú rolu (ako v napr. v USA) alebo dokonca môže byť prevádzkované armádou (napr. ako Brazília).

Riadenie letovej prevádzky bolo prvýkrát predstavené na londýnskom Croydonovom letisku v roku 1921. Archie League, ktorý riadil prevádzku lietadiel používaním farebných vlajok, je často považovaný za prvého pracovníka riadenia letovej prevádzky.
Zamedzovanie kolíziam je vyjadrené ako separácia a tento termín znamená zabezpečenie bezpečnej vzdialenosti medzi jednotlivými lietadlami, pričom sa používajú postranné, vertikálne a pozdĺžne separačné minimá; veľa lietadiel má v súčasnosti nainštalovaný protikolízny systém ako rezerva za pozorovanie a inštrukcie od ATC. Okrem toho je to ich hlavná funkcia a ATC môže poskytovať dodatočné služby ako poskytovanie informácií pre pilotov o počasí, navigáčných informácií a NOTAMy.

V mnohých krajinách sú služby ATC poskytované v takmer celom vzdušnom priestore a tieto služby sú dostupné pre všetkých užívateľov (súkromné, vojenské a komerčné letectvo). V prípade, že pracovníci riadenia letovej prevádzky sú zodpovední za riadenie všetkých lietadiel v určitom vzdušnom priestore, tento vzdušný priestor sa nazýva riadený vzdušný priestor (nad ). Naopak v neriadenom vzdušnom priestore (pod ) lietadlá letia bez poskytovanej služby systému ATC. Zavislé od typu letu a klasifikácie vzušného priestoru, ATC môže vystaviť inštrukcie, ktoré piloti musia vykonať, alebo iba letové informácie k napomáhaniu pilotom vykonávať činnosť vo vzdušnom priestore. Vo všetkých prípadoch, pilot má svojím rozhodnutím konečnú zodpovednosť za bezpečnosť letu a môže vybočiť od inštrukcií ATC v mimoriadnej situácií. K zabezpečeniu vzájomnej komunikácií je požadované, aby všetci piloti a riadiaci pracovníci letovej prevádzky boli schopní rozprávať a porozumieť angličtine. Národný jazyk pre daný region môže byť tiež normálne používaný.

Referencie

Externé odkazy 
 História riadenia letovej prevádzky na území Slovenska

 
Letectvo
Navigácia
Zákon zachovania hmotnosti

Zákon zachovania hmotnosti v roku 1748 ako prvý definoval ruský chemik Michail Vasilievič Lomonosov a nezávisle od neho v roku 1774 francúzsky chemik Antoine Laurent Lavoisier.

Znenie zákona 
V uzavretej sústave sa súčet hmotnosti látok, ktoré vstupujú do reakcie, rovná súčtu hmotností látok, ktoré reakciou vznikajú. alebo Celkový počet atómov jednotlivých prvkov v reaktantoch musí byť rovnaký ako celkový počet atómov jednotlivých prvkov v produktoch.

Lomonosov ako prvý vystihol, že pri chemických reakciách platí aj zákon zachovania energie. Po ňom preskúmali a dokázali platnosť zákona hmotnosti a energie viacerí vedci.

Zákon zachovania hmotnosti pri chemických reakciách 
"Hmotnosť látok vstupujúcich do chemickej reakcie (reaktantov) sa rovná hmotnosti látok, ktoré chemickou reakciou vzniknú (produktov)." Definovali ho nezávisle od seba Michal Vasilievič Lomonosov a Antoine Laurent Lavoisier, pričom pochádzali z úplne iných pomerov. Lomonosov žil na ruskom vidieku v chudobnej rodine, zatiaľ čo Lavoisier bol parížsky šľachtic z bohatej rodiny.

Pozri aj 

 zákon zachovania energie

Chemické zákony
Neutralizácia (chémia)

Neutralizácia je chemická reakcia kyseliny a zásady. Reakcia je založená na arrheniovej teórii kyselín a zásad, keď vo vodnom roztoku kyseliny dochádza k ionizácii:
 HA ↔ H+ + A-
a vo vodnom roztoku hydroxidu:
 MOH ↔ M+ + OH-
Roztok kyseliny je kyslý, jeho pH je menšie ako 7. Roztok zásady má naopak pH vyššie ako 7. Pri zmiešaní roztokov kyseliny a zásady dochádza k zlúčeniu vodíkových a hydroxidových iónov za vzniku vody:
 H+ + OH- ↔ H2O
Voda ako málo ionizovaná zlúčenina má pH neutrálne - 7, čo je podstata neutralizácie.

Referencie 

Protolytické reakcie
Všetko čo mám rád (film)

Všetko čo mám rád (angl. Everything I Love) je slovenský film. 

Komorný príbeh váhavého a nerozhodného muža v strednom veku, ktorý sa pokúša o zásadnú zmenu v svojom živote. 

 Architekt: František Lipták
 Návrhy kostýmov: Mona Hafsahl
 Strih: Dušan Milko
 Vedúci výroby: Zuzana Ricotti
 Exteriéry: Bratislava a okolie, Cerová, Žilina a okolie

Externé odkazy 
Slovenská filmová databáza: Všetko čo mám rád

Česko-slovenské filmy
Slovenské filmy
Filmy podľa názvu
Filmy z 1992
Orbis Pictus (film)

Orbis Pictus je slovensko-český film. 

Príbeh šestnásťročnej chovankyne detského domova Terezky, ktorá sa vyberie hľadať svoju matku a na ceste stretáva mnohých čudesných ľudí.

 Architekt: František Lipták
 Návrhy kostýmov: Milan Čorba
 Strih: Dušan Milko
 Vedúci výroby: Norma Kleinová
 Exteriéry: Myjava, Piešťany, Bratislava, Strečno, Kraľovany, Ružomberok, Devín
 Premiéra: 16. máj 1997 
 Televízna premiéra: 8. jún 1998

Externé odkazy 
 ČFN.cz - Orbis Pictus 
 ČSFD.cz - Orbis Pictus 
 FDb.cz - Orbis Pictus 
 IMDb.com - Orbis Pictus 

Filmy režírované Martinom Šulíkom
Slovenské filmy
České filmy
Filmy podľa názvu
Filmy z 1997
Nashville Predators

Nashville Predators je hokejový klub NHL sídliaci v Nashville, v americkom štáte Tennessee.

Nashville Predators hrajú v Centrálnej divízii Západnej konferencie. Je to jeden z najmladších tímov NHL. Bol založený v roku 1998, prvýkrát sa do play-off dostal v sezóne 2003/2004

Súčasný káder (sezóna 2018/19) 
K 16. marcu 2019

Kapitáni tímu v histórii 
Tom Fitzgerald 1998-2002 
Greg Johnson 2002-2006 
Kimmo Timonen 2006-2007 
Jason Arnott 2007-2010
Shea Weber 2010-2016
Mike Fisher 2016-2017
Roman Josi 2017-súčasnosť

Najlepší strelci 
Zoznam streleckých lídrov tímu v histórií. Aktualizované každú sezónu

Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Predators

História bránkoviska

Referencie

Iné projekty

Externé odkazy 
 Oficiálna stránka Nashville Predators 

 
Hokejové kluby NHL
… kone na betóne

… kone na betóne (angl. …Crying for the Moon) voľným pokračovaním filmu Pásla kone na betóne. 

Tragikomický príbeh zachytáva Johanin nový vzťah s podnikateľom Jankom Kvašným a nevydarené manželstvo jej dcéry Pavlíny.

 Architekt: Miloš Pietor ml.
 Návrhy kostýmov: Tatiana Kovačevičová
 Strih: Eduard Klenovský
 Vedúci výroby: Ľuboš Zaťka 
 Exteriéry: Okružná, Zemplínska šírava, Prešov
 Premiéra na Slovensku: 28. apríl 1995

Externé odkazy 
 … kone na betóne na sfd.sk
 … kone na betóne na csfd.cz
 … kone na betóne na fdb.cz
 … kone na betóne na kinobox.cz
 … kone na betóne na TV-archiv.sk
 … kone na betóne na Filmer.cz
 … kone na betóne na Osobnosti.cz

České filmové komédie
Slovenské filmové komédie
Filmy podľa názvu
Filmy z 1995
San Jose Sharks

San Jose Sharks je hokejový klub NHL sídliaci v San José, v americkom štáte Kalifornia.

Najlepší strelci klubu 
Zoznam streleckých lídrov tímu v histórií.

Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Sharks

História bránkoviska

Iné projekty

Externé odkazy 
 Oficiálna stránka San Jose Sharks 

 
Hokejové kluby NHL
Warrington (Anglicko)

Warrington je mesto a administratívne aj jednostupňový celok v Anglicku. Jejím klenotem je Anglický fotbalista Jesse Lingard, známý jako JLingz nebo Lingardino, v současné době obléká dres Nottinghamu Forest kam v létě roku 2022 přestoupil zdarma z Manchesteru United. #LegendaLingz

Partnerské mestá 
  Červený Kostelec, Česko

Mestá v Anglicku
Grófstva v Anglicku